Aarni Varjonen 2017
Aarni Varjonen 1987
**Aarni Pauli Juhani Varjonen** (s. 1960 Nummi) on suomalainen taiteilija, lauluntekijä ja muusikko. Varjonen on julkaissut sanoituksia, sävellyksiä ja pakinoita sekä kuvataidetta. 

Hänen omia pitkäsoittolevyjään ovat *Sadetanssi* (Selecta 1990), *Hyvä elämä* (Selecta 1993), *Puolijalokivi* (Zupu Records 1995), *Tuhansien tähtien hotelli* (FNP Records 1997) ja *Hogemat* (Zupu Records 2002).

Tunnetuimpia muiden artistien levyttämiä Varjosen sävellyksiä ja sanoituksia ovat "Sinä olet kaunis" (Anna Hanski), "Taivaspaikka" (Syksyn Sävel -lehdistöpalkinto vuonna 1988, esittäjä Anneli Saaristo), "Appelsiinipuita aavikkoon" (Anneli Saaristo), "Tervetuloa länteen, Andrej" (Vilperin Perikunta), "Piirimyyjä" (Vilperin Perikunta) ja "Heittopussi" (Eero Raittinen). Tuorein Radio Suomen soittolistoille joulukuussa 2013 noussut kappale on Pekka Kaasalaisen "Tähtisilmä".

Muusikkona Varjonen on toiminut omien yhtyeidensä (Aarni Varjonen Jugend ja Kaappihipit) lisäksi basistina yhtyeessä Eurooppa 3 ja mandoliininsoittajana yhtyeessä Vilperin Perikunta.

2017 täyttyi 30 vuotta siitä, kun Varjosen ensimmäistä singleä äänitettiin. Tämän 30-vuotisen julkisen biisintekijäuran kunniaksi Zupu Records julkaisee Aarni Varjonen Jugend-yhtyeen uuden singlen "Runoilijat". (solistina Moonika Ilmén). Samalla julkaistaan digimuodossa Aarni Varjonen Jugend-yhtyeen ensimmäinen pitkäsoitto "Sadetanssi", joka julkaistiin vain vinyylinä vuonna 1990.

Kuvataiteilijana hän on pitänyt kolme omaa taidenäyttelyä, piirtänyt levykansia sekä karikatyyreja paikallislehtiin.

Varjonen on tehnyt elokuvamusiikkia Juha Tapanisen elokuvaan *Technicolormies – Sinäkö se olet, maailma*, käsikirjoituksen tv-sarjaan *Iskelmäprinssi*, laulukäännöksiä lastenelokuvaan *Petteri Punakuono ja kadonneiden lelujen salaisuus* sekä tv-sarjaan *Sinisen talon nalle*.

Pakinoita Varjonen on kirjoittanut YLE Turun Radiolle 1990-luvulla ja Ykkössanomat-lehteen koko 2000-luvun ajan. 

Varjonen on myös kunnallispoliitikko (2009–2012). Hän oli Nummi-Pusulan sitoutumaton valtuutettu.

Lähteet
-------

* Aarni Varjonen Elonetissä.
* Aarni Varjonenin sävellystuotanto Suomen äänitearkistossa (1901–1999)
* Aarni Varjonenin sanoitustuotanto Suomen äänitearkistossa (1901–1999)
* Teosto ry / pseudonyymit
* Selvis, Elvis ry:n lehtihaastattelu (Arkistoitu – Internet Archive)
* Varjosen kotisivut (Arkistoitu – Internet Archive)
* Varjosen kuvataidesivusto (Arkistoitu – Internet Archive)

### Viitteet

1. ↑  Viikon 1 / 2014 soitetuimmat (30.12. 2013 - 5.1. 2014). *Yle Radio Suomi*.  8.1.2014.  Arkistoitu 9.1.2014. Viitattu 15.7.2020.
2. 1 2 3 4  AARNI VARJONEN *www.aarnivarjonen.com*.  Arkistoitu 11.8.2017. Viitattu 10.8.2017.
3. ↑  Aarni Varjonen - Onnenmurhaaja *Discogs*. Viitattu 11.8.2017. (englanniksi)
4. ↑  AARNILAULUT – Zupu Records *zupu.fi*.  Arkistoitu 11.8.2017. Viitattu 10.8.2017.
5. ↑   (Arkistoitu – Internet Archive)
6. ↑  Ylen tulospalvelu viitattu 5.5.2012 (Arkistoitu – Internet Archive)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |